PEDASOS+-+Pedagogisten+ratkaisujen+kehittäminen+sosiaalisen+median+tuella

Nappiparisto -hankkeessa olemme saaneet olla monin tavoin mukana oppimisympäristöhankkeiden suunnittelussa, toteutuksessa aina loppuraportointiin asti. Hankkeissa tehdään arviointia eri tavoin ja julkaistavat tuotokset ovat myös erilaisia. Siksi olemme halunneet koordinaatiohankkeen voimin nostaa esiin myös muutamia hankkeita näin tulosten ääreltä. Tätä koostetta on kirjoittanut Nappiparisto-hankkeen projektipäällikkö Sanna Brauer (lisääthän tietosi, jos täydennät dokumenttia).

PedaSos – hankkeen tavoitteena (linkki Opefoorumille) oli uusien, monipuolisten pedagogisten mallien kehittämien ja kokeilu sosiaalisen median tuella, sosiaalisen median roolin vahvistaminen opetus- ohjaus- ja oppimisprosesseissa sekä sosiaalisen median välineiden tarkoituksenmukainen yhteiskäyttö erilaisissa opetustilanteissa. Tavoitteena oli, että opetushenkilöstön osaaminen laajenee ja monipuolistuu. Hanketta koordinoi [|Länsirannikon Koulutus Oy WinNova.]

Tavoitteet:

1. Luodaan oppimisympäristö, jossa sosiaalisen median avoimuus, yhteisöllisyys, vuorovaikutuksellisuus ja toimijoiden aktiivisuus ovat keskeistä. 2. Koulutetaan opettajat verkkotoimintaympäristöön sopivien työvälineiden käyttäjiksi ja oppimisprosessin ohjaajiksi. 3. Perustetaan opettajia tukevat vertaismentorointiyhmät. Tuetaan opettajia sosiaalisen median mahdollistamien pedagogisten ratkaisujen kehittämisessä ja kokeilussa. 4. Levitetään kehitetty malli muiden alojen käyttöön. Järjestetään yhteisiä verkostoseminaareja - somenaareja. Laaditaan netpaper-julkaisu hankeverkoston luomista hyvistä käytännöistä. 5. Tutustutaan muiden oppilaitosten e-oppimisen käytäntöihin ja pedagogisiin malleihin.

Hankeen toiminta-aika päättyi vuoden vaihteessa. Hankkeen toimintaa ja tuloksia on rahoituksen päättymisen jälkeenkin helppo seurata: PEDASOS Facebookissa. Saavutetuista tuloksista on julkaistu Netpaper. Nappiparisto -koordinaatiohanke oli mukana WinNovan järjestämässä Somenaarissa, jossa esiteltiin myös hankkeen tuloksia: katso tallenne Pedasos-hankkeesta.

Tuloksina hanke nostaa esiin erityisesti vertaismentoroinnin. Vertaismentorointi nähdään erinomaisena tapana tukea opettajien sosiaalisen median opettelua. Netpaperista kannattaa kurkata myös vertaiset opiskelijat - miten eri tavalla eri ihmiset toimivat verkkoympäristöissä - sekä vinkit opettamiseen: kaikki alkaa läsnäolosta!





Pedagoginen malli hankkeen loppupuolella kuvattuna 2012. Malliin voi tutustua myös Prezinä.